
Héjaröptű galamblelkűség? Jegybanki döntéshozók egyéni munkaformáló karakterisztikája

Hogyan befolyásolja a jegybankelnök személye a monetáris politikát és azon keresztül a
gazdasági folyamatokat. Ennek a kérdésnek a megválaszolásához 140 ország és 1337
jegybankelnök 1970-2022 közötti adatait tartalmazó adataiból összeállított paneladatbázist
használtam, fix hatásokkal végzett regresszió számításához. Kutatásom lehetséges választ
kerestem, hogyan alakult az infláció, a GDP és a munkanélküliség azokban az években,
amelyeket egy adott karakterisztikákkal rendelkező jegybankelnök töltött hivatalban. Ha az
infláció magasabb volt és a GDP növekedése is jelentős volt, miközben a munkanélküliség
alacsony volt, arra lehet következtetni, hogy a jegybankelnök inkább "galamb" hozzáállást
képviselt. Ellenkező esetben, ha az infláció alacsonyabb volt és a GDP növekedése stagnált
vagy csökkent, miközben a munkanélküliség magasabb volt, arra lehet következtetni, hogy
inkább "héja" hozzáállást képviselt. Karakterisztikák eredményeit tekintve az, hogy
közgazdász végzettségű-e a jegybankelnök, valamint, hogy hány éve van hátra hivatali
idejéből közepes szignifikanciaszinten hatást mutatott. A nem közgazdász végzettségű
jegybankelnökök és a minél több hivatali idővel rendelkező jegybankárok szignifikánsan
szigorúbb monetáris politikát folytatnak, azaz „héjábbnak” bizonyultak. A kezdőbetűnek
bizonyos hatása a jegybankelnökök döntéseire, hogy minél inkább Z felé haladunk, annál
inkább lesz a jegybankelnök „galambabb” különösen a munkanélküliség és a GDP
tekintetében. A nem is befolyásolhatja a döntéseket, azaz a nők „héjábbnak” bizonyultak,
különösen a munkanélküliség esetében. A fiatalkori tapasztalatok, például az infláció és a
GDP észlelése, nem mutatott ki szignifikáns hatást a makrogazdasági változókra. A
jegybankelnök csillagjegye is esetenként szignifikánsan magyarázóváltozónak bizonyult.
Becslések közül például szignifikánsan magasabb munkanélküliséggel párosítható, a
„Mérleg” csillagjegy mint a „Bak”.



